als_Latn dik_Latn sag_Latn
Kreu i Partisë Drejtësi, Integrim dhe Unitet, Shpëtim Idrizi, ka marrë mandatin nga Këshilli Kombëtar i kësaj force politike për të formuar koalicion për zgjedhjet lokale të 21 qershorit.
Duke theksuar se PDIU nuk do të jetë seksion dhe as nënseksion i asnjë partie politike, Idrizi nënvizoi se PDIU ka vetëm një aleancë dhe një koalicion, nxitja e shpresës së shqiptarëve.
“Mos na pyesni se me kë jemi në koalicion. Ne e kemi koalicionin tonë me sovranitetin dhe dinjitetin tonë si parti, e kemi koalicionin tonë me kauzën e të gjithë shqiptarëve, me aspiratën e të gjithë shqiptarëve. Ne si PDIU e kemi koalicionin me aspiratën kombëtare të shqiptare”, deklaroi Kreu i PDIU-së.
Ai vijoi më tej pohuar se “ne jemi në aleancë me aleatët tanë, po jo zar apo shtojcë apo seksion i ndonjë partie. Ne kemi refuzuar të jemi vegjetarianë në aleancat paszgjedhore”.
Idrizi tha se “mund ta them me forcë dhe krenari se PDIUja se është subjekti me rritjen më të madhe elektorale. Ne jemi më shumë se 4-fishuar kur partitë e tjera e humbën peshën në koalicionin e kaluar dhe sot ne jemi në Kuvend me 5 deputetë. Ne jemi për të dëshmuar pa asnjë mëdyshje se jemi forca dhe pulsi i politikës shqiptare”.
als_Latn als_Latn als_Latn als_Latn als_Latn